**Príloha č. 1: Opis predmetu Obchodnej verejnej súťaže a jeho špecifikácia**

(Príloha č. 1 Výzvy na Obchodnú verejnú súťaž je zároveň Prílohou č. 1 Rámcovej dohody)

**Obchodná verejná súťaž:** Sprostredkovanie pitného režimu a stravovacích služieb formou elektronických stravovacích kariet pre zamestnancov Dopravného podniku mesta Žiliny s.r.o.

**Obstarávateľ (vyhlasovateľ súťaže):** Dopravný podnik mesta Žiliny s.r.o., Kvačalova 2, 011 40 Žilina

**Opis predmetu Obchodnej verejnej súťaže a jeho špecifikácia**

1. Predmetom obchodnej verejnej súťaže (ďalej aj ako „súťaž“) je sprostredkovanie pitného režimu a stravovania pre zamestnancov Dopravného podniku mesta Žiliny s.r.o. (ďalej aj ako „DPMŽ“), v súlade s ustanovením § 152 zákona č.311/2001 Z.z. Zákonníka práce v znení neskorších predpisov, prostredníctvom elektronických stravovacích kariet (ďalej len „karty“) u zmluvných partnerov navrhovateľa, t.j. dodávateľa, vo vybraných obchodných prevádzkach akceptujúcich elektronické stravovacie karty na úhradu ceny stravovania a pitného režimu na celom území Slovenskej republiky (reštaurácie, zariadenia rýchleho občerstvenia, bufety, lahôdky, bistrá, potravinové reťazce, obchody s potravinami).

2. Súčasťou predmetu obchodnej verejnej súťaže je aj správa kariet a  pripisovanie stravovacích a nápojových jednotiek na jednotlivé karty podľa aktuálnych potrieb obstarávateľa – vyhlasovateľa súťaže.

3. Nominálna hodnota stravovacej jednotky je **6,00 EUR** a nominálna hodnota nápojovej jednotky je **1,00 EUR**. Predpokladaný počet stravovacích jednotiek a nápojových jednotiek odobratých počas zmluvného obdobia je uvedený v Prílohe č. 2 Výzvy na obchodnú verejnú súťaž. Tieto odberové množstvá nie sú zmluvne záväzné, majú informatívny charakter a skutočne odobraté množstvo stravovacích a nápojových jednotiek sa môže líšiť (smerom nahor alebo nadol) od predpokladaného množstva.

4. Predmetom obchodnej verejnej súťaže je tiež dodanie **274 ks elektronických stravovacích kariet** podľa menného zoznamu zamestnancov vyhlasovateľa súťaže (v prípade, ak úspešným navrhovateľom v tejto obchodnej verejnej súťaži bude hospodársky subjekt, ktorý poskytol obstarávateľovi elektronické stravovacie karty na základe uzavretej Rámcovej dohody, ktorá bola výsledkom predchádzajúceho verejného obstarávania predmetu zákazky, tak tento hospodársky subjekt nebude povinný opäť poskytnúť požadovaný počet elektronických stravovacích kariet, pokiaľ sú tieto platné).

5. Vyhlasovateľ súťaže si vyhradzuje právo zmeniť výšku nominálnej hodnoty stravovacej jednotky a/alebo  výšku nominálnej hodnoty nápojovej jednotky v závislosti od všeobecne platných právnych predpisov, ekonomických možností objednávateľa, prípadne od zmien a doplnení zákona č. 283/2002 Z.z. o cestovných náhradách.

**Požiadavky vyhlasovateľa súťaže na poskytnuté elektronické karty:**

1. karta bude vystavená vždy na meno a osobné číslo zamestnanca DPMŽ – držiteľa karty,
2. karta musí obsahovať názov a logo dodávateľa,
3. karta musí obsahovať ochranné prvky proti falšovaniu a poučenie pre držiteľa karty,
4. použitie karty musí byť viazané na znalosť osobného identifikačného kódu – PIN kódu, s možnosťou jeho zmeny v sieti bankomatov Slovenských bánk a ich zahraničných pobočiek alebo iným spôsobom,
5. karta musí obsahovať dátum exspirácie karty ( exspirácia každej vystavenej karty musí byť minimálne po dobu trvania zmluvy, t.j. do 31.12.2024),
6. karta musí byť bezkontaktná,  s  možnosťou overenia zostatku hodnoty stravovacích jednotiek v eurách priamo na účtenke z terminálu a na webovom portáli dodávateľa (po každej transakcii sa musí zobraziť aktuálny zostatok), a umožňuje platbu od 0,10 EUR,
7. karta musí byť použiteľná výhradne len na účel stravovania (nie výber v hotovosti),
8. na tieto karty musia byť zabezpečené zmluvné stravovacie zariadenia určené na stravovanie alebo kúpu potravín na území SR, musia disponovať vhodným platobným terminálom akceptujúcim elektronickú stravovaciu kartu.

Ďalšie požiadavky a obchodno-zmluvné podmienky týkajúce sa predmetu obchodnej verejnej súťaže sú uvedené v Prílohe č. 5 (návrh Rámcovej dohody).

**Navrhovateľ svojim podpisom potvrdzuje, že sa oboznámil s opisom a špecifikáciou predmetu Obchodnej verejnej súťaže, ako aj s podmienkami a požiadavkami vyhlasovateľa uvedenými v tejto prílohe a ktoré sa týkajú predmetu Obchodnej verejnej súťaže. Všetkým informáciám, požiadavkám a podmienkam, ktoré sú uvedené v tejto prílohe navrhovateľ porozumel, akceptuje ich a zaväzuje sa podľa nich predmet Obchodnej verejnej súťaže dodať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za navrhovateľa:**

**Vlastnoručný podpis osoby za navrhovateľa:**